Legal Document

Category: 772

Text:
26. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 672 της 2/7 Νοεμ. 1963 (ΦΕΚ Α΄ 199) Διόρθ. Ημαρτ. της 27 Νοεμ. 1963 (ΦΕΚ Α΄ 206) Περί οργανώσεως της Παντείου Ανωτάτης Σχολής Πολιτικών Επιστημών και ιδρύσεως παρ’ αυτή Ινστιτούτων Προπτυχιακών και Μεταπτυχιακών Σπουδών. Έχοντες υπ’ όψει: α)Το άρθρ. 3 του υπ’ αριθ. 4263/1962 Ν.Δ/τος «περί κυρώσεως της υπ’ αριθ. 107/62 πράξεως του Υπουργικού Συμβουλίου κτλ.», β)το άρθρ. 39 παρ. 6 του Νόμ. 1811/51 «περί Κώδικος καταστάσεως των Δημοσίων Διοικητικών Υπαλλήλων», γ)την υπ’ αριθ. 257/63 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και δ)την υπ’ αριθ. 680/63 γνωμοδότησιν του Συμβουλίου της Επικρατείας, προτάσει των Ημετέρων Υπουργών επί της Εθνικής Παιδείας και Θρησκευμάτων και Συντονισμού στηριζομένη εις γνώμην της Γενικής Συνελεύσεως των Καθηγητών της Παντείου Ανωτάτης Σχολής Πολιτικών Επιστημών, διατυπωθείσαν κατά την συνεδρίαν αυτής της 4.3.63, απεφασίσαμεν και διατάσσομεν: Διοίκησις Άρθρ.1.-1.Η Πάντειος Ανωτάτη Σχολή Πολιτικών Επιστημών (Π.Α.Σ.Π.Ε.) είναι Ίδρυμα Ανωτάτης Παιδείας και λειτουργεί ως Νομικόν Πρόσωπον Δημοσίου Δικαίου. 2.Αρχαί της Παντείου Ανωτάτης Σχολής Πολιτικών Επιστημών είναι ο Πρύτανις, η Σύγκλητος και η Γενική Συνέλευσις των Καθηγητών αυτής. 3.Η θητεία του Πρυτάνεως διαρκεί έν έτος. Πρύτανις εκάστου ακαδημαϊκού έτους είναι ο του προηγουμένου έτους Αντιπρύτανις. 4.Ο Πρύτανις εκπροσωπεί την Σχολήν ενώπιον πάσης Αρχής και των Δικαστηρίων και εν γένει εις τας προς τους τρίτους σχέσεις. 5.Η Σύγκλητος απαρτίζεται εκ των: α) Πρυτάνεως, β) Προπρυτάνεως, γ) Αντιπρυτάνεως και δ)εκ δύο συγκλητικών εκλεγομένων κατ’ έτος εκ των τακτικών Καθηγητών υπό της Γενικής Συνελεύσεως των Καθηγητών. Άρθρ.10.-1.Το πτυχίον τετραετούς φοιτήσεως της Σχολής είναι ισότιμον, κατά πάντα, προς το πτυχίον του Τμήματος Πολιτικών Επιστημών των Νομικών Σχολών του Πανεπιστημίου Αθηνών και Θεσσαλονίκης. 2.Πτυχιούχοι της Σχολής τριετούς φοιτήσεως, δύνανται μέχρι τέλους Νοεμβρίου εκάστου έτους να εγγράφωνται εις το τέταρτον έτος και να λαμβάνουν πτυχίον τετραετούς φοιτήσεως. Οι ούτως εγγραφόμενοι απαλλάσσονται της εξετάσεως των μαθημάτων εις α υπέστησαν προκριματικήν εξέτασιν γραπτώς κατά τας πτυχιακάς αυτών εξετάσεις. Μετεγγραφαί Άρθρ.11.-1.Πτυχιούχοι της Νομικής Σχολής (Νομικού Τμήματος) ημεδαπών ή αλλοδαπών Πανεπιστημίων ως και της Ανωτάτης Σχολής Οικονομικών και Εμπορικών Επιστημών, εγγράφονται εις το τέταρτον έτος της Παντείου Ανωτάτης Σχολής Πολιτικών Επιστημών. 2.Πτυχιούχοι λοιπών Πανεπιστημιακών Σχολών ως και Σχολών Εθνικού Μετσοβίου Πολυτεχνείου, Παιδαγωγικών Ακαδημιών, Αξιωματικών Χωροφυλακής και Σχολής Υπαστυνόμων, εγγράφωνται εις το πρώτον έτος άνευ εισιτηρίων εξετάσεων. 3.Επίσης άνευ εξετάσεων εγγράφονται και αλλοδαποί ως και ομογενείς ων οι γονείς διαμένουν μονίμως εις την αλλοδαπήν, εφ’ όσον κέκτηνται τα δια τους φοιτητάς της Σχολής οριζόμενα προσόντα. 4.Εις πτυχιούχους Πολιτικών Επιστημών ομοταγών Σχολών της ημεδαπής ή αλλοδαπής, παρέχεται η ισοτιμία του πτυχίου αποφάσει της Γενικής Συ νελεύσεως των Καθηγητών, ήτις ορίζει  ενδεχομένως τα μαθήματα, εις α οι πτυχιούχοι  ούτοι οφείλουν συμπληρωματικώς να εξετασθούν (Αντί της σελ. 707(α) Σελ. 707(β) Τεύχος 569-Σελ. 123 461 Πάντειο Πανεπιστήμιο Κοινωνικών και Πολιτικών Επιστημών 31.Θ.γ.26 462 31.Θ.γ.26 Πάντειο Πανεπιστήμιο Κοινωνικών και Πολιτικών Επιστημών Πτυχιακαί εξετάσεις Άρθρ.12.-«1.Αι επί πτυχίω εξετάσεις είναι προκριματικαί και τελικαί, διεξάγονται δε γραπτώς ή προφορικώς. Εις το Τμήμα Πολιτικής Επιστήμης αι προκριματικαί εξετάσεις διεξάγονται γραπτώς εις τρία μαθήματα: α)εις την Πολιτικήν Επιστήμην και ιστορίαν Πολιτικών Θεωριών, β)εις την Θεωρητικήν και Ιδιωτικήν Οικονομικήν και γ)εις έν μάθημα εκ των διδασκομένων εις το τμήμα Πολιτικής Επιστήμης, κατ’ επιλογήν του υποψηφίου». 2.Εις το τμήμα Δημοσίας Διοικήσεως αι προκριματικαί εξετάσεις διεξάγονται γραπτώς εις τρία μαθήματα: α)εις το Διοικητικόν Δίκαιον, β)εις την Εφηρμοσμένην Οικονομικήν και γ)εις έν μάθημα εκ των διδασκομένων εις το Τμήμα Δημοσίας Διοικήσεως, κατ’ επιλογήν του υποψηφίου. 3.Επιτυχών κατά τας εξετάσεις ταύτας θεωρείται ο λαβών εις έκαστον μάθημα τον βαθμόν τουλάχιστον πέντε. 4.Αι τελικαί εξετάσεις διεξάγονται γραπτώς ή προφορικώς εις άπαντα τα εν τω οικείω τμήματι διδασκόμενα μαθήματα, πλην των προκριματικώς εξετασθέντων τοιούτων, επιτυχών δε εις αυτάς θεωρείται ο λαβών εις έκαστον μάθημα τουλάχιστον τον βαθμόν πέντε. 5.Ουδείς δικαιούται να προσέλθη εις τας τελικάς εξετάσεις εάν προηγουμένως δεν έχη υποστή επιτυχώς εξετάσεις εις τα ως άνω οριζόμενα ως προκριματικώς εξεταζόμενα μαθήματα». Το άρθρ. 12 αντικατεστάθη ως άνω δια της υπ’ αριθ. 86256 της 18 Οκτ./26 Νοεμ. 1965 (ΦΕΚ Β΄ 790) αποφ. Υπ. Εθν. Παιδείας. (Διορθ. Ημαρτ. ΦΕΚ Β΄ 150 της 12 Μαρτ. 1966). Δια της υπ’ αριθ. 34878 της 7/29 Μαρτ. 1967 (ΦΕΚ Β΄ 212) ομοίας ωρίσθη ότι «αι προκριματικαί επί πτυχίω εξετάσεις διεξάγονται κατά μήνα Ιούνιον του τελευταίου έτους φοιτήσεως», και «οι επιτυχώς περατούντες ταύτας δύνανται να προσέρχωνται εις τας τελικάς επί πτυχίω εξετάσεις την επομένην εξεταστικήν περίοδον». Άρθρ.13.-Αι αρμοδιότητες του Γενικού Γραμματέως της Παντείου Ανωτάτης Σχολής Πολιτικών Επιστημών είναι αι κάτωθι: α)Προΐσταται του μη διδακτικού προσωπικού της Σχολής ελέγχων την παρ’ αυτού τήρησιν των Νόμων και των κανονισμών και ασκών την επί τούτου πειθαρχικήν εξουσίαν κατά τας κειμένας διατάξεις. β)Μετέχει των συνεδριάσεων της Συγκλήτου άνευ ψήφου, εισηγούμενος επί θεμάτων της αρμοδιότητος αυτού. γ)Επιμελείται της εκτελέσεως των αποφάσεων της Συγκλήτου. δ)Μονογράφει άπαντα τα σχέδια των εξερχομένων εγγραφών. ε)Υπογράφει τα πάσης φύσεως πιστοποιητικά. ς)Υπογράφει τα βιβλιάρια σπουδών και τας ταυτότητας των σπουδαστών. ζ)Ελέγχει την σύνταξιν των βαθμολογικών πινάκων, προσυπογράφων δια την ακρίβειαν. Ινστιτούτον Δημοσίας Διοικήσεως Άρθρ.14.-1.Παρά τη Παντείω Ανωτάτη Σχολή Πολιτικών Επιστημών λειτουργεί Ινστιτούτον Δημοσίας Διοικήσεως. 2.Η φοίτησις εις το Ινστιτούτον διαρκεί έν έτος, αρχόμενον από 1ης Νοεμβρίου μέχρι τέλους Ιουνίου. 3.Δεκτοί εις το Ινστιτούτον Δημοσίας Διοικήσεως γίνονται εν ενεργεία δημόσιοι υπάλληλοι, μέχρι και του 7ου βαθμού και ηλικίας ουχί ανωτέρας των 35 ετών, πτυχιούχοι Πανεπιστημίου της ημεδαπής ή αλλοδαπής ή και άλλων ισοτίμων Ανωτάτων Σχολών της ημεδαπής. Ωσαύτως γίνονται δεκτοί και ιδιώται, πτυχιούχοι Πανεπιστημίου της ημεδαπής ή αλλοδαπής ή και άλλων ισοτίμων Ανωτάτων Σχολών της ημεδαπής. 4.Ο αριθμός των κατ’ έτος εις το Ινστιτούτον εισαγομένων δημοσίων υπαλλήλων ορίζεται δια κοινής αποφάσεως των Υπουργών Εθνικής Παιδείας και Συντονισμού, εκδιδομένης μετά γνώμην της Σχολής. Ο αριθμός των ιδιωτών, πτυχιούχων Πανεπιστημίου της ημεδαπής ή αλλοδαπής και άλλων ισοτίμων Ανωτάτων Σχολών της ημεδαπής ορίζεται υπό της Σχολής. 5.Εις τους κανονικώς αποφοιτώντας εκ του Ινστιτούτου Δημοσίας Διοικήσεως παρέχεται ειδικόν πιστοποιητικόν, υπογραφόμενον παρά του Πρυτάνεως της Σχολής και του Προέδρου του Διοικητικού Συμβουλίου του Ινστιτούτου. 6.Προκειμένου περί υπαλλήλων πτυχιούχων Ανωτάτης Σχολής, διοριζομένων το πρώτον εις Δημοσίαν Υπηρεσίαν, δύναται ο καθ’ ύλην αρμόδιος Υπουργός να ζητή την μετεκπαίδευσιν των εις ειδικόν τμήμα τριμήνου διαρκείας, καθορίζων εν τω οικείω εγγράφω του και τα πρόσωπα των μετεκπαιδευθησομένων, κατόπιν συμφώνου γνώμης του οικείου Υπηρεσιακού Συμβουλίου. Τα των διδασκομένων εις τα ως άνω Τμήματα μαθημάτων και τα της λειτουργίας εν γένει των Τμημάτων, τούτων, καθορίζονται κατά τους όρους του άρθρ. 39 παρ. 6 του Υπαλληλικού Κώδικος, μετά γνώμην του Διοικητικού Συμβουλίου του Ινστιτούτου. Σελ. 709 463 Πάντειο Πανεπιστήμιο Κοινωνικών και Πολιτικών Επιστημών 31.Θ.γ.26 Άρθρ.15.-1.Τα εις το Ινστιτούτον Δημοσίας Διοικήσεως διδασκόμενα μαθήματα είναι: α)Βασικά, κοινά δι’ άπαντας τους μετεκπαιδευομένους και β)Ειδικά, προσηρμοσμένα προς τους γενικούς τομείς της Δημοσίας Διοικήσεως. 2.Τα βασικά μαθήματα, άτινα διδάσκονται κατά το πρώτον εξάμηνον, είναι τα ακόλουθα: α)Σύγχρονα προβλήματα διοικήσεως εις τας οικονομικώς ανεπτυγμένας και εις τας εν αναπτύξει χώρας. β)Προβλήματα διοικητικής οργανώσεως. γ)Ελληνική διοίκησις και αυτοδιοίκησις. δ)Σύγχρονα Συντάγματα εν σχέσει προς την οργάνωσιν του Κράτους. ε)Διεθνείς Σχέσεις ς)Διεθνείς Οργανισμοί ζ)Προβλήματα Οικονομικής Αναπτύξεως. η)Αι σύγχρονοι κατευθύνσεις της Κοινωνικής Πολιτικής. θ)Κοινή Αγορά και Ελληνική Οικονομία. ι)Τεχνική της Κοινωνικής και Λειτουργικής Ερεύνης. ια)Δημόσιαι Σχέσεις. ιβ)Ζητήματα Οικονομικού Δικαίου. ιγ)Σύγχρονα Πνευματικά Θέματα. ιδ)Ποινική και πειθαρχική ευθύνη του δημοσίου υπαλλήλου. 3.Τα ειδικά μαθήματα διδάσκονται κατά το δεύτερον εξάμηνον και είναι τα ακόλουθα: α)Μεθοδολογικά προβλήματα οικονομικής αναλύσεως. Γραμμικός προγραμματισμός. β)Ειδικά προβλήματα στατιστικής. γ)Πιστωτική και νομισματική πολιτική. δ)Τεχνική της Φορολογίας. ε)Ειδική φορολογική νομοθεσία και συγκριτική. ς)Λογιστικός και φορολογικός έλεγχος των επιχειρήσεων. ζ)Οργάνωσις και λειτουργία των Οικονομικών Υπηρεσιών του Κράτους. η)Οικονομική της εκμεταλλεύσεως των Δημοσίων Επιχειρήσεων και Οργανισμών. θ)Προβλήματα εξωτερικού Εμπορίου και οικονομικών σχέσεων μετά της αλλοδαπής. ι)Προβλήματα κοστολογήσεως. Η σημασία της παραγωγικότητος. ια)Προβλήματα Ναυτιλιακής Οικονομίας. ιβ)Θέματα Εμπορικού Δικαίου ως προς το εσωτερικόν και εξωτερικόν εμπόριον. ιγ)Προβλήματα Αγροτικής Οικονομίας. ιδ)Οργανικά προβλήματα γεωργικής παραγωγής και εμπορίου. Ο ρόλος των συνεταιρισμών. ιε)Ο συνδικαλισμός εν γένει και ειδικώτερον εν Ελλάδι. Σελ. 710 ις)Οργάνωσις και λειτουργία των Κοινωνικών και Αγροτικών Ασφαλίσεων. ιζ)Εργατικόν Δίκαιον και Δίκαιον Κοινωνικής Ασφαλίσεως. ιη)Προβλήματα Κοινωνικής Προνοίας και Υγιεινής. ιθ)Δημογραφικά Προβλήματα εν Ελλάδι. 4.Τα εις το Ινστιτούτον Δημοσίας Διοικήσεως διδασκόμενα μαθήματα δύνανται να τροποποιούνται δι’ αποφάσεως του Διοικητικού Συμβουλίου αυτού. 5.Η διδασκαλία των μαθημάτων του Ινστιτούτου ανατίθεται εις καθηγητάς ή υφηγητάς της Παντείου Ανωτάτης Σχολής Πολιτικών Επιστημών, οίτινες ορίζονται δι’ αποφάσεως του Υπουργού Εθνικής Παιδείας, εκδιδομένης μετά πρότασιν της Γενικής Συνελεύσεως και γνώμην του Διοικητικού Συμβουλίου του Ινστιτούτου. Ωσαύτως η διδασκαλία τούτων δύναται ν’ ανατίθεται κατά τον αυτόν ως άνω τρόπον εις καθηγητάς ή υφηγητάς άλλων Ανωτάτων Εκπαιδευτικών Ιδρυμάτων ή εις ειδικούς επιστημονικάς ή ανωτάτους και ανωτέρους υπαλλήλους Δημοσίων Υπηρεσιών ή Νομικών Προσώπων Δημοσίου Δικαίου, επί ωριαία αποζημιώσει ουχί ανωτέρα των ημερησίων αποδοχών τακτικού καθηγητού της Σχολής. 6.Εν ουδεμιά περιπτωσει επιτρέπεται η εις τον αυτόν καθηγητήν ή διδάσκοντα ανάθεσις και δευτέρου μαθήματος. 464 31.Θ.γ.26 Πάντειο Πανεπιστήμιο Κοινωνικών και Πολιτικών Επιστημών Άρθρ.16.-«1.Το Ινστιτούτον Δημοσίας Διοικήσεως διοικείται υπό εννεαμελούς Διοικητικού Συμβουλίου, αποτελουμένου εκ του εκάστοτε Αντιπρυτάνεως της Σχολής, ως Προέδρου, και τριών τακτικών καθηγητών της Σχολής συναφών κλάδων, οριζομένων υπό της Συγκλήτου. Τα έτερα πέντε μέλη λαμβάνονται είτε εκ των μελών του Συμβουλίου της Επικρατείας, είτε εκ των μελών του ΑΣΔΥ, εκ των ανωτάτων ή ανωτέρων υπαλλήλων ή της Γενικής Διευθύνσεως Διοικητικής Οργανώσεως του Υπουργείου Προεδρίας της Κυβερνήσεως ή του Υπουργείου Οικονομικών ή του Υπουργείου Εθνικής Παιδείας και Θρησκευμάτων, κατόπιν αιτήσεως της Συγκλήτου». Η παρ. 1 αντικατεστάθη ως άνω δια της παρ. 1 άρθρ. 3 Ν.Δ. 4578/1966. 2.Το Διοικητικόν Συμβούλιον, εξαιρέσει του Προέδρου διορίζεται δι’ αποφάσεως του Υπουργού Εθνικής Παιδείας επί τριετεί θητεία. 3.Το Διοικητικόν Συμβούλιον διοικεί το Ινστιτούτον και αποφασίζει περί παντός θέματος αναφερομένου εις την λειτουργίαν και την δράσιν αυτού, των αποφάσεων τούτων τελουσών υπό την προηγουμένην έγκρισιν της Συγκλήτου της Σχολής. 4.Αι αποφάσεις αυτού λαμβάνονται δια πλειοψηφίας των παρόντων, νικώσης εν ισοψηφία της ψήφου του Προέδρου. Άρθρ.17.-1.Δια την λειτουργίαν του Ινστιτούτου Δημοσίας Διοικήσεως προσλαμβάνονται: α )Εις διευθυντής, β) εις γραφεύς, γ) μία δακτυλογράφος και δ) εις κλητήρ. «2.Διευθυντής του Ινστιτούτου Δημοσίας Διοικήσεως διορίζεται δι’ αποφάσεως του Υπουργού Εθνικής Παιδείας, εκδιδομένης μετά πρότασιν της Συγκλήτου της Σχολής και γνώμην του Διοικητικού Συμβουλίου του Ινστιτούτου, πτυχιούχος της Παντείου Ανωτάτης Σχολής Πολιτικών Επιστημών ή της Νομικής Σχολής ημεδαπού ή της αλλοδαπού Πανεπιστημίου ή άλλης ομοταγούς Ανωτάτης Σχολής, κεκτημένος διδακτορικόν δίπλωμα και γνωρίζων καλώς την Γαλλικήν ή την Αγγλικήν γλώσσαν». Η παρ. 2 αντικατεστάθη ως άνω δια της παρ.  2 άρθρ. 3 Ν.Δ. 4578/1966. 3.Διευθυντής διορίζεται επί τριετεί θητεία, δυναμένην ν’ ανανεούται και επί αντιμιθσία ουχί ανωτέρα του επί βαθμώ δευτέρω διοικητικού υπαλλήλου. Ούτος μετέχει των συνεδριών του Διοικητικού Συμβουλίου άνευ ψήφου εκτελών χρέη Εισηγητού επί των εν ημερησία διατάξει αναγραφομένων θεμάτων. 4.Το εν παρ. 1 του παρόντος λοιπόν προσωπικόν προσλαμβάνεται επί τριετεί συμβάσει, δυναμένη ν’ ανανεωθή και κυρουμένη δι’ αποφάσεως του Υπουργού Εθνικής Παιδείας. Αι προσλήψεις αύται γίνονται δι’ αποφάσεως της Συγκλήτου της Παντείου Σχολής, μετά σύμφωνον γνώμην του Διοικητικού Συμβουλίου του Ινστιτούτου. Κατά τον αυτόν τρόπον καθορίζονται τα προσόντα και αι εν γένει αμοιβαί των επί συμβάσει προσλαμβανομένων, αίτινες δεν δύνανται να είναι ανώτεροι των αποδοχών 5ου βαθμού Α΄ Κατηγορίας Διοικητικών υπαλλήλων, προκειμένου περί του γραφέως, 6ου βαθμού Β΄ Κατηγορίας προκειμένου περί της δακτυλογράφου και του 11ου βαθμού Γ΄ Κατηγορίας προκειμένου περί του κλητήρος. Άρθρ.18.-1.Τα εξ εγγραφών, διδάκτρων και πάσης φύσεως τελών, καταβαλλόμενα υπό των σπουδαστών ή ακροατών του Ινστιτούτου, ποσά άτινα ορίζονται και καταβάλλονται συμφώνως προς τας περί φοιτητών της Σχολής ισχυούσας διατάξεις, ως και πάσα δωρεά ή κληρονομία προς το Ινστιτούτον ή οιαδήποτε τυχόν Κρατική χορηγία αποτελούν πόρους και περιουσίαν της Σχολής. 2.Δια την είσπραξιν και την εν γένει διαχείρισιν τούτων ως και δια την είσπραξιν των εσόδων και τας πληρωμάς των δαπανών αυτού εφαρμόζονται τα εκάστοτε εν τη Παντείω Ανωτάτη Σχολή Πολιτικών Επιστημών ισχύοντα. Άρθρ.19.-Αντικείμενα μη ρυθμιζόμενα δια των διατάξεων του παρόντος εξακολουθούν να ρυθμίζωνται υπό των μέχρι τούδε διεπουσών αυτά διατάξεων. Άρθρ.2.-1.Η Γενική Συνέλευσις των Καθηγητών απαρτίζεται προκειμένου μεν περί εκλογής των Αρχών της Σχολής ή εκλογής και κρίσεως των καθηγητών ή εξετάσεως ζητήματος αφορώντος εις τούτους, εκ των τακτικών καθηγητών αυτής, προκειμένου περί εκλογής και κρίσεως των Υφηγητών εκ των τακτικών και εκτάκτων καθηγητών, προκειμένου δε τέλος περί των εκπαιδευτικών και επιστημονικών εν γένει θεμάτων εκ των τακτικών και εκτάκτων καθηγητών. Εις την τελευταίαν ταύτην περίπτωσιν δύνανται, καλούμενοι, να μετέχουν οι επίτιμοι και ομότιμοι καθηγηταί. 2.Τα της διαδικασίας εκλογής, διορισμού και αρμοδιότητος των Αρχών της Παντείου Ανωτάτης Σχολής Πολιτικών Επιστημών, ως και τα των συνεδριών κτλ. και της εν γένει λειτουργίας αυτών, διέπονται υπό των εκάστοτε διεπουσών τα θέματα ταύτα διατάξεων της νομοθεσίας της Ανωτάτης Σχολής Οικονομικών και Εμπορικών Επιστημών. Άρθρ.20.-Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 711 465 Πάντειο Πανεπιστήμιο Κοινωνικών και Πολιτικών Επιστημών 31.Θ.γ.26 Άρθρ.3.-1.Παρά τη Π.Α.Σ.Π.Ε. λειτουργεί Οικονομικόν Συμβούλιον αποτελούμενον εκ του Πρυτάνεως, του Προπρυτάνεως, και του Αντιπρυτάνεως ή των νομίμων αναπληρωτών αυτών, ως και του Προέδρου και ετέρων δύο μελών του Διοικητικού Συμβουλίου του Σωματείου «Εκπαιδευτική Αναγέννησις», προτεινομένων υπό του Σωματείου κατά Μάϊον εκάστου έτους και διοριζομένων, δι’ αποφάσεως του Υπουργού Εθνικής Παιδείας επί ενιαυσίω θητεία αρχομένη την 1ην Σεπτεμβρίου εκάστου έτους. Η θητεία των κατά την πρώτην εφαρμογήν του παρόντος διορισθησομένων θέλει λήξει την 31ην Αυγ. 1964. 2.Έργον του Συμβουλίου τούτου είναι η εν γένει, παρακολούθησις της διαχειρίσεως της περιουσίας της Σχολής, συμφώνως προς τους σκοπούς αυτής ως Ανωτάτου Εκπαιδευτικού Ιδρύματος αυτοδιοικουμένου κατά το άρθρ. 16 του Συντάγματος, δια της ασκήσεως των εξής αρμοδιοτήτων: Της ψηφίσεως του ετησίου προϋπολογισμού της Σχολής και των εκάστοτε αναγκαίων τροποποιήσεων αυτού, της εγκρίσεως του απολογισμού, της συνάψεως δανείων και συμβιβασμών, της αποδοχής δωρεών, ως και της εισηγήσεως περί επενδύσεως κεφαλαίων της Σχολής, ή αγοράς, υποθηκεύσεως και εκποιήσεως ακινήτων της Σχολής. Σελ. 703 457 Πάντειο Πανεπιστήμιο Κοινωνικών και Πολιτικών Επιστημών 31.Θ.γ.25-26 3.Αποφάσεις της Συγκλήτου περί των εν παρ. 2 του παρόντος άρθρου οριζομένων θεμάτων λαμβάνονται υπ’ αυτής κατόπιν συμφώνου γνώμης του Οικονομικού Συμβουλίου. 4.Το Οικονομικόν Συμβούλιον ευρίσκεται εν απαρτία παρόντων τριών τουλάχιστον εκ των μελών αυτού, προεδρεύεται δε υπό του Πρυτάνεως ή του νομίμου αναπληρωτού αυτού. 5.Χρέη εισηγητού του Οικονομικού Συμβουλίου εκτελεί ο Γενικός Γραμματεύς της Σχολής ή ο νόμιμος αναπληρωτής αυτού. 6.Τα των συνεδρίων εν γένει του Οικονομικού Συμβουλίου (σύγκλησις, τήρησις πρακτικών, ψηφοφορία κτλ.) διέπονται υπό των, δια τας συνεδρίας της Συγκλήτου της Σχολής, εφαρμοζομένων διατάξεων. Διδακτικόν Προσωπικόν Άρθρ.4.-1.Το ανώτερον διδακτικόν προσωπικόν της Σχολής απαρτίζεται: α)εκ καθηγητών τακτικών, εκτάκτων, επί θητεία, επιτίμων, ομοτίμων, ειδικών και επί συμβάσει, ως και β)εξ Υφηγητών, εντεταλμένων ή μη. 2.Τα του τρόπου εκλογής και διορισμού εν γένει των εν παρ. 1 του παρόντος άρθρου Καθηγητών και Υφηγητών, πλην των επί συμβάσει καθηγητών, τα των δικαιωμάτων και υποχρεώσεων, ως και της πειθαρχικής δωσιδικίας πάντων τούτων, διέπονται υπό των ισχυουσών εκάστοτε δια τα θέματα ταύτα διατάξεων της νομοθεσίας της Ανωτάτης Σχολής Οικονομικών και Εμπορικών Επιστημών. 3.Επίτιμοι Καθηγηταί ανακηρύσσονται υπό της Γενικής Συνελεύσεως, τη προτάσει τριών τουλάχιστον τακτικών καθηγητών, οι διατελέσαντες τακτικοί καθηγηταί της Σχολής, έτι δε εξόχως εν τη Επιστήμη διαπρέψαντες ή διαπρεπείς επιστήμονες πολυτίμους τη Σχολή ή τω Έθνει παρασχόντες υπηρεσίας. 4.Ομότιμοι καθηγηταί καθίστανται αυτοδικαίως οι τακτικοί καθηγηταί, οι μετά δεκαετή εν τη Σχολή καθηγητικήν υπηρεσίαν αποχωρούντες της υπηρεσίας δεδικαιολογημένως. 5.Ομοίώς ομότιμοι καθηγηταί καθίστανται, μετ’ απόφασιν της Γενικής Συνελεύσεως των καθηγητών και οι μετά πενταετή υπηρεσίαν αποχωρούντες ή αποχωρήσαντες καθηγηταί της Σχολής, εφ’ όσον διετέλεσαν και καθηγηταί Πανεπιστημίου, της εν τω Πανεπιστημίω υπηρεσίας των προσμετρωμένης εις την εν τη Σχολή τοιαύτην. Σελ. 704 6.Το κατώτερον διδακτικόν προσωπικόν της Παντείου Ανωτάτης Σχολής Πολιτικών Επιστημών αποτελείται εκ βοηθών και διδασκάλων: α)ξένων γλωσσών και β)γυμναστικής. Τα του τρόπου διορισμού και της εν γένει υπηρεσιακής καταστάσεως των βοηθών και διδασκάλων ξένων γλωσσών διέπονται υπό των ισχυουσών εκάστοτε διατάξεων δια το αντίστοιχον προσωπικον της Ανωτάτης Σχολής Οικονομικών και Εμπορικών Επιστημών πλην του διδασκάλου της γυμναστικής, δι’ ο εξακολουθούν να ισχύουν αι διατάξεις των άρθρ. 5 και 6 του Ν.Δ. 1596/1942 και του υπ’ αριθ. 432/1961 Β.Δ/τος. 458 31.Θ.γ.26 Πάντειο Πανεπιστήμιο Κοινωνικών και Πολιτικών Επιστημών Φοίτησις Τίτλοι Σπουδών Άρθρ.5.-1.Από του τρέχοντος Ακαδημαϊκού έτους 1963-1964 και εφεξής η φοίτησις εν τη Παντείω Ανωτάτη Σχολή Πολιτικών Επιστημών είναι τετραετής. Από του τετάρτου έτους η Σχολή διαιρείται εις δύο τμήματα. α)Εις το Τμήμα Πολιτικής Επιστήμης και β)Εις το Τμήμα Δημοσίας Διοικήσεως. 2.Κατά την εις το τέταρτον έτος σπουδών εγγραφήν των οι φοιτηταί υποχρεούνται να δηλώσουν ποίον Τμήμα επιθυμούν να παρακολουθήσουν. Ταυτόχρονος φοίτησις εις δύο Τμήματα απαγορεύεται. Οι κανονικώς αποφοιτώντες εκ του ενός Τμήματος δύνανται κατά το επόμενον έτος να παρακολουθήσουν και το έτερον. 3.Οι εν τη Σχολή διδασκόμενοι διακρίνονται εις φοιτητάς και ακροατάς. 4.Η Σχολή απονέμει το πτυχίον Πολιτικών Επιστημών, μετ’ ειδικής εν αυτώ μνείας του Τμήματος, το οποίον ο φοιτητής παρηκολούθησε κατά την εις το τέταρτον έτος σπουδών φοίτησίν του. Χορηγεί επίσης αποφοιτήρια και πιστοποιητικά ακροάσεως. 5.Ομοίως η Σχολή απονέμει και το δίπλωμα του διδάκτορος της Παντείου Ανωτάτης Σχολής Πολιτικών Επιστημών. 6.Διδάκτωρ της Παντείου Ανωτάτης Σχολής Πολιτικών Επιστημών αναγορεύεται ο κεκτημένος πτυχίον της Σχολής και παρακολουθήσας επί εν έτος ειδικόν κύκλον μεταπτυχιακών μαθημάτων, συγγράψας δε διατριβήν προάγουσαν την Επιστήμην. Τα μαθήματα του ως άνω ειδικού κύκλου καθορίζονται δι’ αποφάσεως της Γενικής Συνελεύσεως των Καθηγητών. Τα της εγκρίσεως, δοκιμασίας και αναγορεύσεως διδάκτορος διέπονται υπό των εις την Ανωτάτην Σχολήν Οικονομικών και Εμπορικών Επιστημών ισχυουσών δια το αυτό θέμα διατάξεων. 7.Τιμής ένεκεν δύνανται να απονέμωνται υπό της Σχολής διδακτορικά διπλώματα εις τους εν ταις επιστήμαις, τοις γράμμασιν, ή ταις τέχναις εξόχως διαπρέποντας ή πολυτίμους τω Έθνει ή της Σχολή παρασχόντας υπηρεσίας Έλληνας ή μη, μετ’ ητιολογημένην πρότασιν δύο τουλάχιστον καθηγητών της Σχολής και μετ’ απόφασιν αυτής λαμβανομένην δια πλειοψηφίας των τριών τετάρτων του συνόλου των καθηγητών. Η εις επίτιμον διδάκτορα αναγόρευσις γίνεται δημοσία παρισταμένου του Πρυτάνεως και των Καθηγητών της Σχολής. Ο υπ’ αυτής ορισθείς Καθηγητής ποιείται εισήγησιν περί του αναγορευομένου, μεθ’ ο ο Πρύτανις αναγιγνώσκει το ψήφισμα της Σχολής και επάγεται τάδε: «Επειδή περ η Πάντειος Ανωτάτη Σχολή Πολιτικών Επιστημών τον….άξιον απέφηνε του επιτίμου διδακτορικού αξιώματος, δια ταύτα εγώ….τακτικός καθηγητής νύν δε της Παντείου Ανωτάτης Σχολής Πολιτικών Επιστημών Πρύτανις επινεύων και χρώμενος τη  δυνάμει ην παρά των Νόμων και της Σχολής έχω λαβών, τον…..επίτιμον διδάκτορα της Παντείου Ανωτάτης Σχολής Πολιτικών Επιστημών δημοσία αναγορεύω και πάσας τας προνομίας τας τω ακαδημαϊκώ τούτω αξιώματι παρεπομένας απονέμω». Τω αναγορευθέντι επιτίμω διδάκτορι χορηγείται επί μεμβράνης δίπλωμα, όπερ υπογράφεται υπό του Πρυτάνεως, σφραγίζεται δε δια της μεγάλης σφραγίδος της Σχολής. Έδραι-Μαθήματα-Διδασκαλία Άρθρ.6.-1)Αι έδραι της Παντείου Ανωτάτης Σχολής Πολιτικών Επιστημών είναι αι εξής: 1.Εισαγωγής εις το Δημόσιον Δίκαιον και Συνταγματικόν Δίκαιον. 2.Γενικής Πολιτειολογίας και Συνταγματικού Δικαίου. 3.Διοικητικού Δικαίου (Α΄ έδρα). 4.Διοικητικού Δικαίου (Β΄ έδρα). 5.Δημοσίου Διεθνούς Δικαίου. 6.Διπλωματικής Ιστορίας και Διεθνούς Δικαίου. 7.Αστικού Δικαίου και Στοιχείων Πολιτικής Δικονομίας. 8.Εμπορικού Δικαίου. 9.Ποινικού Δικαίου και Στοιχείων Ποινικής Δικονομίας. 10.Ανακριτικής και Εγκληματολογίας. 11.Θεωρητικής και Ιδιωτικής Οικονομικής. 12.Εφηρμοσμένης Οικονομικής. 13.Δημοσίας Οικονομικής. 14.Λογιστικής. 15.Οικονομικής Γεωγραφίας. 16.Εισαγωγής εις την Φιλοσοφίαν. 17.Πολιτικής Ιστορίας Νεωτέρας Ελλάδος. 18.Πολιτικής Επιστήμης και Ιστορίας των Πολιτικών Θεωριών. 19.Κοινωνιολογίας. Η ανωτέρω αριθ. 9 έδρα μετονομάστηκε σε έδρα «Ευρωπαϊκής Ιστορίας των νεωτέρων χρόνων» από το Π.Δ. 145/14-20 Φεβρ. 1981 (ΦΕΚ Α΄ 46). 2)Πλην των ανωτέρω εδρών διδάσκονται υποχρεωτικώς και τα εξής μαθήματα: 1.Κοινωνικόν Δίκαιον και Κοινωνική Πολιτική. 2.Στατιστική. 3.Αρχαί Ιδιωτικού Δικαίου. 4.Διεθνείς Σχέσεις. 5.Τεχνική της Οργανώσεως και λειτουργία της Δημοσίας Διοικήσεως. (Αντί για τη σελ. 705) Σελ. 705(α) Τεύχος Ε91-Σελ. 1 459 Πάντειο Πανεπιστήμιο Κοινωνικών και Πολιτικών Επιστημών 31.Θ.γ.26 6.Δημόσιον Λογιστικόν και Δημοσιονομική Νομοθεσία. 7.Ειδικά θέματα ιδιωτικού Διεθνούς Δικαίου. 8.Κοινωνιολογία του Δικαίου και Θεσμοί. 9.Αγροτική και Εμπορική Πολιτική. 10.Ξέναι γλώσσαι (γαλλική, αγγλική, γερμανική, ιταλική, ισπανική, κατ’ επιλογήν του φοιτητού). Οι ήδη κατέχοντες τας άνω έδρας κατά την μέχρι τούδε νομοθεσίαν καθηγηταί, εντάσσονται αυτοδικαίως εις τας αυτάς έδρας μετά την δημοσίευσιν του παρόντος. 3)Έδρα της Σχολής καθ’ οιονδήποτε τρόπον κενουμένη δύναται, αποφάσει της Γενικής Συνελεύσεως των Καθηγητών, εγκρινομένη δι’ αποφάσεως του Υπουργού Εθνικής Παιδείας, να μεταβληθή εις μάθημα. Άρθρ.7.-1.Η διδασκαλία μαθημάτων κενής έδρας ή υποχρεωτικού μαθήματος εκ των εν άρθρ. 4 αναγραφομένων, εφ’ όσον δεν υπάρχει έκτακτος Καθηγητής ή Υφηγητής του αυτού μαθήματος, δύναται ν’ ανατίθηται ενί των τα συγγενέστερα μαθήματα διδασκόντων Καθηγητών υποχρεουμένω να διδάσκη τρεις ώρας καθ’ εβδομάδα, εξ ων μίαν φροντιστηριακώς. Η ανάθεσις γίνεται επί θητεία ενός μέχρι τριών ετών, δυναμένη ν’ ανανεούται επί τον αυτόν χρόνον. Η κατά τα ως άνω ανάθεσις διδασκαλίας, ως και η ανανέωσις ενεργείται δι’ αποφάσεως του Υπουργού Εθνικής Παιδείας, εκδιδομένης μετά πρότασιν της Γενικής Συνελεύσεως των Καθηγητών και δημοσιευομένης εις την Εφημερίδα της Κυβερνήσεως. Εις τους Υφηγητάς εις τους ανατίθεται η εντολή διδασκαλίας μαθήματος παρέχεται αποζημίωσις ίση προς την εκάστοτε παρεχομένην τοιαύτην εις εντεταλμένους Υφηγητάς της Ανωτάτης Σχολής Οικονομικών και Εμπορικών Επιστημών. 2.Εις τον αυτόν Καθηγητήν δεν επιτρέπεται η ανάθεσις της διδασκαλίας μαθήματος και δευτέρας κενής έδρας ή και ετέρου υποχρεωτικού μαθήματος ή μαθήματος κενής έδρας αποκλειομένης πάσης άλλης αναθέσεως πέραν της μιας. 3.Δι’ αποφάσεως της Γενικής Συνελεύσεως των Καθηγητών δύναται να αναταθή η διδασκαλία μαθημάτων κενών εδρών ή υποχρωτικών μαθημάτων εις διατελέσαντας τακτικούς Καθηγητάς της Σχολής, ως και εις διατελούντας ή διατελέσαντας Καθηγητάς Πανεπιστημίων της ημεδαπής ή αλλοδαπής ομοειδούς ή συγγενούς έδρας, επί συμβάσει Ιδιωτικού Δικαίου τριετούς ισχύος Σελ. 706(α) Τεύχος Ε91-Σελ. 2 4.Η σύμβασις αύτη, αν δεν ήθελε καταγγελθή δι’ αποφάσεως της Γενικής Συνελεύσεως των Καθηγητών της Σχολής, λαμβανομένης δι’ απολύτου πλειοψηφίας, προ της ενάρξεως του τελευταίου εξαμήνου της ισχύος της παρατείνεται αυτοδικαίως επί μίαν εισέτι τριετίαν. Η σύμβασις, προκειμένου περι αναθέσεως διδασκαλίας μαθημάτων κενής έδρας, θεωρειται αυτοδικαίως λήξασα άμα τη συμπληρώσει της έδρας. Η αποζημίωσις του εις ον κατά τα ανωτέρω ανατίθεται η διδασκαλία μαθήματος κενής έδρας ή υποχρεωτικού μαθήματος υπολογίζεται αναλόγως των ωρών διδασκαλίας, ως αύται καθορίζονται εν τω Οργανισμώ της Σχολής, ή εν τη συμβάσει. Δι’ εκάστην προβλεπομένην ώραν καταβάλλεται το έν πέμπτον των μηνιαίων αποδοχών τακτικού Καθηγητού της Σχολής. Η αποζημίωσις αύτη καταβάλλεται δι’ άπαντας τους μήνας του έτους. Εν πάση περιπτώσει το σύνολον της αποζημιώσεως ταύτης δεν δύναται να είναι ανώτερον των μηνιαίων αποδοχών του τακτικού Καθηγητού της Σχολής. Προκειμένου περί αλλοδαπού η αποζημίωσις αύτη προσαυξάνεται κατά το ήμισυ. 5.Ομοίως δι’ αποφάσεως της Γενικής Συνελεύσεως των Καθηγητών της Σχολής δύναται δια συμβάσεως υπό τους αυτούς ως άνω όρους να ανατεθή η διδασκαλία υποχρεωτικού μαθήματος και εις επιστήμονα ανεγνωρισμένου κύρους εκ της όλης εν τη ημεδαπή και τη αλλοδαπή επιστημονικής του δράσεως, κεκτημένο διδακτορικόν δίπλωμα ημεδαπού ή αλλοδαπού Πανεπιστημίου. 460 31.Θ.γ.26 Πάντειο Πανεπιστήμιο Κοινωνικών και Πολιτικών Επιστημών 6.Παρ’ εκάστω σπουδαστηρίω δύναται να διορισθή υπό του Πρυτάνεως, προτάσει του οικείου Καθηγητού και τη εγκρίσει της Συγκλήτου ανά εις βοηθός επί ενιαυσία θητεία, δυναμένη ν’ ανανεούται, πτυχιούχος της Σχολής ή άλλου Ανωτάτου ισοτίμου Εκπαιδευτικού Ιδρύματος της ημεδαπής ή της αλλοδαπής. Η υπηρεσία τούτων διεξάγεται εν τοις σπουδαστηρίοις. Οι βοηθοί ούτοι ασκούν επιπροσθέτως και καθήκοντα βοηθού σπουδαστηρίου και των Καθηγητών των μαθημάτων εις α αφορούν τα σπουδαστήρια. Ομοίως παρ’ εκάστη έδρα δι’ ην δεν υφίσταται σπουδαστήριον δύναται να διορισθή υπό τους αυτούς ως άνω όρους ανά εις έκτακτος βοηθός. 7.Η αντιμισθία των ως άνω βοηθών καθορίζεται κατ’ έτος υπό της Συγκλήτου, μη δυναμένη να υπερβή τον μισθόν του βαθμού του κατά πρώτον διοριζομένου εν τη Σχολή τακτικού βοηθού. Άρθρ.8.-(Αναφέρεται εις τα διδασκόμενα κατ’ έτος μαθήματα και εις τας εβδομαδιαίας ώρας διδασκαλίας αυτών. Ετροποποιήθη δια των υπ’ αριθ. 148442 της 9/9 Δεκ. 1971, ΦΕΚ Β΄ 985, διόρθ. ημαρτ. εν ΦΕΚ Β΄ 19 της 12 Ιαν. 1972, 19712 της 28 Μαρτ./22 Μαΐου 1972 ΦΕΚ Β΄ 365, Φ.162/8/125731 της 14/22 Δεκ. 1973, ΦΕΚ Β΄ 1478, διόρθ. ημαρτ. εν ΦΕΚ Β΄ 10 της 10 Ιαν. 1974, Φ. 162/28586 της 25 Απρ./8 Μαΐου 1974, ΦΕΚ Β΄ 484 και 14547 της 28 Μαρτ./7 Απρ. 1975, ΦΕΚ Β΄ 382, αποφ. Υπ. Παιδείας.) Άρθρ.9.-1.Το μάθημα ξένης γλώσσης εξετάζεται άπαξ κατά τας τμηματικάς εξετάσεις των τριών πρώτων ετών τη εκλογή του σπουδαστού. 2.Ουδείς δύναται να προσέλθη εις τας επί πτυχίω εξετάσεις της Σχολής εάν δεν έχη επιτύχει εις τας τμηματικάς εξετάσεις του μαθήματος της ξένης γλώσσης. 3.Της ως άνω εξετάσεως απαλλάσσονται σπουδασταί γνωρίζοντες μίαν των εξής γλωσσών: Ισπανικήν, Τουρκικήν, Ρωσικήν, Ρουμανικήν, Βουλγαρικήν, Σερβοκροατικήν, Αραβικήν, και υφιστάμενοι επιτυχώς προς τούτο δοκιμασίαν.